CELEX: 62007TN0192
Language: lt
Date: 2007-06-04 00:00:00
Title: Byla T-192/07 2007 m. birželio 4 d. pareikštas ieškinys byloje Comité de défense de la viticulture charentaise prieš Komisiją

21.7.2007   
            
            
               LT
            
            
               Europos Sąjungos oficialusis leidinys
            
            
               C 170/36
            
         2007 m. birželio 4 d. pareikštas ieškinys byloje Comité de défense de la viticulture charentaise prieš Komisiją
   
   (Byla T-192/07)
   (2007/C 170/69)
   Proceso kalba: prancūzų
   Šalys
   
      Ieškovas: Comité de défense de la viticulture charentaise (Sainte-Sévère, Prancūzija), atstovaujamas advokato C.-E. Gudin
   
      Atsakovė: Europos Bendrijų Komisija
   Ieškovo reikalavimai
   
               —
            
            
               Panaikinti 2007 m. balandžio 3 d. Komisijos sprendimą Nr. SG (2007) Greffe 920070 D/202076, skirtą ieškovo atstovui ir atitinkamai paskelbti negaliojantį šiame ieškinyje ginčijamą sprendimą.
            
         
               —
            
            
               Pripažinti niekiniu visą Komisijos sprendimą atmesti ieškovo skundą.
            
         Ieškinio pagrindai ir pagrindiniai argumentai
   2007 m. balandžio 3 d. sprendimu Komisija nusprendė atmesti ieškovo skundą dėl tariamo EB 81 straipsnio pažeidimo, padaryto Institut National des Appellations d'Origine (INAO) Prancūzijoje, ir tariamo EB 81 ir 82 straipsnių pažeidimo, padaryto stambių konjako spiritu prekiaujančių įmonių (Byla COMP/38863/B2-MODEF). Šiuo ieškiniu ieškovas prašo panaikinti šį sprendimą.
   Pagrįsdamas savo ieškinį, ieškovas nurodo tris pagrindus.
   Pirmas pagrindas susijęs su tariamu Komisijos nario, pasirašiusio ginčijamą aktą „Komisijos vardu“, nekompetentingumu.
   Antra, ieškovas tvirtina, kad sprendimas nebuvo pakankamai pagrįstas, nes Komisija laišku dėl skundo atmetimo neatsakė į visus ieškovo iškeltus klausimus.
   Trečiu pagrindu ieškovas nurodo, kad Komisija nepakankamai rimtai išnagrinėjo skundą.